Werk slim met jou finansies in 2021Foto: Stevepb/Pixabay.com Deur Ronel Jooste Die jaar 2020 was ’n moeilike jaar en ekonome voorspel dat 2021 selfs moeiliker kan wees. Meeste van ons is op een of ander manier geraak. Individue het hul werk verloor, baie huishoudings se inkomste is nadelig geraak, sakeondernemings moes sluit en die ekonomie het ’n verdere knou gekry. Dit is ’n harde werklikheid wat baie finansiële spanning veroorsaak. Die beste wat ons almal nou kan doen, is om positief te bly, vorentoe te kyk en die beste te maak van dit wat ons het. Om ’n effektiewe begroting te gebruik om jou finansies doeltreffend te bestuur, verskaf ’n sterk fondasie vir jou finansiële welstand. Hier is ’n paar wenke: Ronel Jooste (Foto: Verskaf) Die impak van die grendeltydperk het egter veroorsaak dat baie individue en huisgesinne eenvoudig nie meer met hul begrotings kan uitkom nie, ongeag hoe slim hulle met hul begrotings te werk gaan, omdat hul inkomste negatief geraak is. Die tyd het aangebreek om te begin kyk na alternatiewe maniere om ’n addisionele inkomste te skep. Hier is ’n paar voorstelle om te oorweeg: Dit maak nie saak hoe klein die inkomste is nie. Dis ’n begin en dis ’n stap in die regte rigting. Dit sal mettertyd groei en jy sal die besluit nooit berou nie. Duisende mense doen dit reeds en jy kan ook. Waar daar ’n wil is, is daar altyd ’n weg. Let ook daarop dat daar baie swendelaars is gedurende moeilike finansiële tye wat nie sal skroom om jou uit te buit nie. Wees bedag daarop en doen behoorlike navorsing. As iets te goed klink om waar te wees, bly liewers weg. Ek wens jou ’n voorspoedige 2021 toe en mag jy finansiële sukses behaal ongeag hoe moeilik die huidige omstandighede mag wees. Werk slim met jou finansies!